钦定古今图书集成/历象汇编/岁功典/第011卷 > 《梁元帝纂要》 > 春气十八候
## 钦定古今图书集成/历象汇编/岁功典/第011卷 > 《梁元帝纂要》 > 春气十八候

“孟春立春节气，首五日东风解冻，次五日蛰虫始振，
后五日鱼上冰。次雨水中气，初五日獭祭鱼，次五日
雁候北，后五日草木萌动。次仲春惊蛰节气，初五日
桃始华，次五日仓庚鸣，后五日鹰化为鸠。”次春分中
气，“初五日元鸟至，次五日雷乃发声，后五日始电。次
季春清明节气，初五日桐始华，次五日田鼠化为鴽，
后五日，虹始见。次谷雨中气。初五日萍始生，次五日
鸣鸠拂其羽，后五日戴胜降于桑。凡此六气一十八
候，皆春气正发生之令。”

### 遵生八笺